બુધવારની રાત્રે કોંગ્રેસ અને પાસ(પાટીદાર અનામત આંદોલન સમિતિ)ના કોર કમિટીના સભ્યોએ પાટીદાર અનામત મુદ્દે ચર્ચા કરી હતી, જેમાં કપિલ સિબ્બલ પણ હાજર રહ્યાં હતા. પાસ અને કોંગ્રેસ બંનેએ જણાવ્યું હતું કે, આ બેઠક સકારાત્મક રહી છે. તો બીજી બાજુ કોંગ્રેસ ઉપાધ્યક્ષ રાહુલ ગાંધી ગુજરાતની તેમની મુલાકાતો દરમિયાન અનેકવાર કહી ચૂક્યાં છે કે, ગુજરાતમાં કોઇ વર્ગ ખુશ નથી અને કોંગ્રેસની સરકાર આવશે તો સૌને સાથે રાખીને ચાલશે. આ મામલે વિજય રૂપાણીએ કોંગ્રેસ અને રાહુલ ગાંધી પર આકરા પ્રહારો કર્યા હતા.